SISB ยันไม่พบบุคลากรติดโควิด-19 ชี้ปิดรร.บิ๊กคลีนนิ่งลดความเสี่ยงหลังนร.ใกล้ชิดผู้ป่วย
SISB ยันไม่พบบุคลากรติดโควิด-19 ชี้ปิดรร.บิ๊กคลีนนิ่งลดความเสี่ยงหลังนร.ใกล้ชิดผู้ป่วย
SISB ยันไม่พบบุคลากรติดโควิด-19 ชี้ปิดโรงเรียนสาขาประชาอุทิศบิ๊กคลีนนิ่งลดความเสี่ยง หลังนักเรียนใกล้ชิดผู้ป่วย
11 มี.ค. 2563

ผู้สื่อข่าวรายงานว่า ในวันนี้ (11 มี.ค.) บริษัท เอสไอเอสบี จำกัด (มหาชน) หรือ SISB ผู้ดำเนินกิจการโรงเรียนนานาชาติสิงคโปร์ ออกเอกสารเผยแพร่ว่า  โรงเรียนนานาชาติสิงคโปร์ สาขาประชาอุทิศ ขอยืนยันว่าไม่มีบุคลากรรายใดเข้าข่ายติดเชื้อไวรัสโควิด-19 (COVID-19) ภายหลังจากการตรวจสอบการติดเชื้อไวรัสโควิด-19 ของบุคลากรภายในโรงเรียน
อย่างไรก็ตาม ทางโรงเรียนพบว่า นักเรียนบางรายมีความเกี่ยวข้องใกล้ชิดกับบุคคลภายนอกที่ติดเชื้อไวรัสโควิด-19 ดังนั้นทางโรงเรียนจึงได้ปฏิบัติตามคำแนะนำของกระทรวงสาธารณสุข โดยจะดำเนินการปิดโรงเรียนในสาขาดังกล่าว ตั้งแต่วันที่ 11 มี.ค.2563 จนถึงวันที่ 15 มีนาคม 2563 เพื่อทำความสะอาดทุกบริเวณของโรงเรียน ส่วนนักเรียน รวมถึงญาติของนักเรียนรายดังกล่าว จะมีการกักตัวเป็นระยะเวลา 14 วัน และจะได้รับการตรวจในภายหลัง